ຍານ Soyuz ໄປຮອດ ສະຖານີ ອະວະກາດ ພ້ອມດ້ວຍ ນັກບິນອະວະກາດ ຈາກ 3 ປະເທດ
ເວລານີ້ ມີນັກບິນອະວະກາດ ທັງໝົດ 9 ຄົນ ຢູ່ເທິງສະຖານີ ອະວະກາດນາໆຊາດ ທີ່ກຳລັງໂຄຈອນອ້ອມໂລກ ຊຶ່ງເປັນເທື່ອທຳອິດ ນັບແຕ່ເດືອນພະຈິກ ປີ 2013.
ຍານອະວະກາດ Soyuz ຂອງຣັດເຊຍໄດ້ເດີນທາງໄປເຖິງສະ ຖານີອະວະກາດນາໆຊາດໃນວັນສຸກວານນີ້ພ້ອມດ້ວຍນັກບິນ ອະວະກາດຈາກ 3 ປະເທດ ຍານດັ່ງກ່າວໄດ້ນຳເອົານັກບິນອະວະກາດຄົນທຳອິດຂອງເດນ ມາກ Andreas Mogensen ຈາກອົງການອະວະກາດ ຢູໂຣບ ນັກບິນອະວະກາດຣັດເຊຍ Sergei Volkov ແລະ ນັກບິນອະ ວະກາດກາຊັກສະຖານ Aidyn Aimbetov ຂຶ້ນໄປສູ່ ສະຖານີ ອະວະກາດນາໆຊາດທີ່ກຳລັງໂຄຈອນອ້ອມໂລກເຮັດສະຖານີ ດັ່ງກ່າວ ມີນັກບິນອະວະກາດ ຫຼາຍເຖິງ 9 ຄົນເປັນເທື່ອທຳອິດ ນັບແຕ່ເດືອນພະຈິກ ປີ 2013 ເປັນຕົ້ນມາ ສູນກາງຄວບຄຸມອະວະກາດຂອງຣັດເຊຍ ກ່າວວ່າ ຍານ Soyuz ໄດ້ເຊື່ອມຕໍ່ກັບສະຖານີ ອະວະກາດກົງຕາມເວລາ ປະມານ 51 ຊົ່ວໂມງຫລັງຈາກໄດ້ທະຍານຂຶ້ນສູ່ງທ້ອງຟ້າຈາກ ຖານສົ່ງ Baikonur ໃນກາຊັກສະຖານ ຊຶ່ງເປັນຖານສົ່ງຍານອະວະກາດທີ່ບໍລິຫານໂດຍ ຣັດເຊຍ ອົງການອະວະກາດຂອງຣັດເຊຍ ໄດ້ປ່ຽນທິດທາງຂອງຍານອະວະກາ ຊຶ່ງບໍ່ໄດ້ບິນໂດຍ ກົງ ຕາມເສັ້ນທາງທີ່ເຄີຍບິນມາເມື່ອສອງປີກ່ອນ ຍ້ອນເຫດຜົນທາງດ້ານຄວາມປອດໄພ ຫລັງຈາກສະຖານີອະວະກາດນາໆຊາດໄດ້ປັບວົງໂຄຈອນຂອງຕົນ ເພື່ອບໍ່ໃຫ້ຕຳກັນກັບ ຊາກເສດເຫລືອທີ່ໂຄຈອນຢູ່ໃນອະວະກາດ ນັກບິນອະວະກາດ Mogensen ແລະ Aimbetov ມີກຳນົດ ຈະກັບຄືນສູ່ໂລກ ໃນວັນທີ 12 ກັນຍານີ້ ພ້ອມກັບນັກບິນອະວະກາດຣັດເຊຍ Gennady Padalka ທີ່ໄດ້ປະຕິບັດ ໜ້າທີ່ຢູ່ເທິງສະຖານີອະວະກາດນາໆຊາດ ມາຕັ້ງແຕ່ເດືອນມີນາ ນັກບິນອະວະກາດ Padalka ໄດ້ໃຊ້ເວລາ ຢູ່ເທິງອະວະກາດ ທັງໝົດ 878 ມື້ ຫຼາຍກວ່າ ນັກບິນອະວະກາດຄົນໃດໆ ສ່ວນນັກບິນອະວະກາດ Volkov ຈະກັບຄືນມາສູ່ໂລກໃນເດືອນມີນາພ້ອມກັບນັກບີນອະ ວະກາດ Scott Kelly ຂອງອົງການ NASA ແລະ ນັກບິນອະວະກາດຣັດເຊຍ Mikhail Kornienko ຊຶ່ງຈະໃຊ້ເວລາດົນເຖິງນຶ່ງປີ ຢູ່ເທິງອະວະກາດ ໃນເວລານັ້ນ